Mazzamauriello

'O Mazzamauriello è ditte pure Munaciello (Campania), Mazzemarill (Molise-Abruzzo), Scazzamurrill (Foggia), Monachicchio o Marranghino (Lucania)  è nu perzonaggio dint''a mitologgia. 'O Munaciello è nu spìreto ca cumpare facenno 'e dispiette a siconno d''a perzona. Se dice ca chistu spìreto, nzieme cu 'a Bella 'Mbriana, è uno d''e spìrete ca campano azzeccate â casa.

 Descrizzione 
È nu guaglionciello piccirille che è vestute comm'a nu frate. Se dice che vive dint'e case e ajute a chi vò aiutà, ma fa 'e dispiette a chi le stà antipatico.

'E vote fa truvà rigale ma po' pure dà 'e nummere p' 'o banco lotto. Si però se dice in gire 'e 'sta fortuna, è facile ca 'o munaciello se 'ncazze e fa cchiù dispiette.

 Int''a cultura popolare 
'A tradizzione è antica assaje, e Giambattista Basile dint'a raccolta 'e favule che se chiamme "Lo cunto de li cunti", quase 500 anne fa, ne parle pure isso. 

Se dice ca chisto munaciello è nu fije 'e na storia sbenturata tra Caterinella Frezza e Stefane Manacorda. Chistu giovane era nu garzone ma vuleva bene assaje a Caterinella ca però era ricca assaje. 'A famiglia soje nun vuleva e facettero accirere a Stefane mentre Caterinella se chiurette dint'a nu cunviente. Cà nascette nu ninne ca però teneve cierte difiette fisici,'e sore,però,'o pijajono in simpatie e 'o vestetteno comme a nu frate cu' cappuccie pe' nasconnere 'sti difiette. A Napule tutte 'o chiamavane "munaciello" e se diceva ca teneve pure cierte putere 'e maggia. Â chesta storia pare che è nata tutta 'a superstizzione.

Dint'a a cummedia "'A gatta cenerentula" è propete 'u munaciello ch' ajute 'a Cenerentula 'nziemme ê femminielle.

 Vire pure 
Bella 'Mbriana

Categoria:Tradizzione 'e NapuleCategurìa:Mitologgia